B4-0359/97

Ψήφισμα σχετικά με τα μέτρα που θεσπίζουν διακρίσεις από την Κίνα κατά κρατών μελών της ΕΕ

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την κατάσταση των ανθρωπίνων δικαιωμάτων στην Κίνα,

A. λαμβάνοντας υπόψη ότι όλα τα μέλη του ΟΗΕ έχουν δεσμευθεί να προστατεύουν και να προωθούν τα ανθρώπινα δικαιώματα σύμφωνα με τη Χάρτα των Ηνωμένων Εθνών, την Οικουμενική Διακήρυξη των Δικαιωμάτων του Ανθρώπου, τη Διεθνή Σύμβαση για τα Δικαιώματα του Ανθρώπου και άλλα έγγραφα,

Β. λαμβάνοντας υπόψη ότι καθήκον της Επιτροπής των Ηνωμένων Εθνών για τα Δικαιώματα του Ανθρώπου είναι να διερευνά και να εξετάζει θέματα που αφορούν την κατάσταση των ανθρωπίνων δικαιωμάτων σε όλο τον κόσμο,

Γ. λαμβάνοντας υπόψη ότι η Κίνα προσυπέγραψε τη Διακήρυξη της Βιέννης για τα Δικαιώματα του Ανθρώπου του 1993,

Δ. λαμβάνοντας υπόψη ότι το Συμβούλιο Γενικών Υποθέσεων της 4ης Δεκεμβρίου 1995 επισήμανε ότι οι βασικοί στόχοι της ΕΕ σε σχέση με την Κίνα είναι, μεταξύ άλλων, «η προώθηση δημοκρατικών διαρθρώσεων βασισμένων στο κράτος δικαίου και στο σεβασμό των ανθρωπίνων δικαιωμάτων»,

Ε. λαμβάνοντας υπόψη ότι η «Έκθεση για τις πρακτικές των ανθρωπίνων δικαιωμάτων στην Κίνα», που δημοσίευσε το υπουργείο Εσωτερικών των ΗΠΑ, επισημαίνει ότι «Η κυβέρνηση συνεχίζει να διαπράττει ευρείες και τεκμηριωμένες παραβιάσεις των ανθρωπίνων δικαιωμάτων, κατά παράβαση των διεθνώς συμφωνημένων κανόνων, που απορρέουν από την έλλειψη ανοχής των αρχών απέναντι στις διαφορές απόψεων, το φόβο αναταραχής και την έλλειψη επάρκειας νόμων που να προστατεύουν τις βασικές ελευθερίες. Το Σύνταγμα και οι νόμοι προστατεύουν τα θεμελιώδη δικαιώματα του ανθρώπου αλλά συχνά στην πράξη αγνοούνται. Μεταξύ των παραβιάσεων συμπεριλαμβάνονται τα βασανιστήρια και η κακομεταχείριση των κρατουμένων, οι διά της βίας ομολογίες και οι αυθαίρετες παρατεταμένες κρατήσεις στην απομόνωση (...). Η κυβέρνηση συνεχίζει να επιβάλει σοβαρούς περιορισμούς της ελευθερίας λόγου, Τύπου, συναθροίζεσθαι, συνεταιρίζεσθαι, θρησκείας, ιδιωτικής ζωής και των δικαιωμάτων των εργαζομένων. (...) Σε πολλές περιπτώσεις, το δικαστικό σύστημα στερεί από τους κατηγορούμενους βασικές νομικές εγγυήσεις και δίκαιες δίκες (...)",

ΣΤ. εκφράζοντας τη λύπη του για το γεγονός ότι η Ευρωπαϊκή Ένωση απέτυχε να μιλήσει με μία φωνή και να υποβάλει κοινό ψήφισμα για την κατάσταση των ανθρωπίνων δικαιωμάτων στην Κίνα κατά την 53η σύνοδο της Επιτροπής των Ηνωμένων Εθνών για τα Δικαιώματα του Ανθρώπου, που διεξήχθη τον Απρίλιο του 1996 στη Γενεύη,

Ζ. λαμβάνοντας υπόψη ότι η Δανία, με την υποστήριξη της Ιρλανδίας και της Ολλανδίας (που ασκεί σήμερα την προεδρία της ΕΕ), κατέθεσαν ψήφισμα σχετικά με την κατάσταση των ανθρωπίνων δικαιωμάτων στην Κίνα, το οποίο άλλα κράτη μέλη της ΕΕ δεν υποστήριξαν,

Η. λαμβάνοντας υπόψη ότι η Κίνα ανέβαλε τις εμπορικές αποστολές της Δανίας και της Ολλανδίας και απείλησε τα δύο αυτά κράτη με περαιτέρω αντίποινα,

1. χαιρετίζει και υποστηρίζει το ψήφισμα της Δανίας, της Ιρλανδίας, της Ολλανδίας και άλλων χωρών που καταγγέλλει τις παραβιάσεις των ανθρωπίνων δικαιωμάτων στην Κίνα[semigr ]

2. εκφράζει τη βαθιά λύπη του για την έλλειψη κοινής εξωτερικής πολιτικής της ΕΕ απάναντι στην Κίνα στη Γενεύη[semigr ]

3. καλεί το Συμβούλιο να αποκαταστήσει την αλληλεγγύη και μια κοινή πολιτική μεταξύ όλων των κρατών μελών σε ό,τι αφορά την κατάσταση των ανθρωπίνων δικαιωμάτων στην Κίνα[semigr ]

4. θεωρεί απαράδεκτο το γεγονός ότι η Κίνα απείλησε να επιβάλει εμπορικά μέτρα που δημιουργούν διακρίσεις των ανωτέρω κρατών μελών της ΕΕ

5. ζητεί επιμόνως από την Κίνα να απόσχει από όλα τα μέτρα που προκαλούν διακρίσεις κατά των κρατών μελών της ΕΕ[semigr ]

6. καλεί το Συμβούλιο και την Επιτροπή να διαμαρτυρηθούν επισήμως στις κινεζικές αρχές κατά των διακρίσεων αυτών[semigr ]

7. καλεί την Επιτροπή, το Συμβούλιο και όλα τα κράτη μέλη να δείξουν αλληλεγγύη προς τη Δανία, την Ιρλανδία, την Ολλανδία και άλλες χώρες, που πιθανόν να υποστούν «αντίποινα» εκ μέρους της Κίνας[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τα κοινοβούλια των κρατών μελών και την κυβέρνηση της Λαϊκής Δημοκρατίας της Κίνας.